ddrg/super_eurlex huggingface dataset:
DA Den Europæiske Unions Tidende C 319/10

Rettens kendelse af 6. september 2012 — Technion og Technion Research & Development Foundation mod Kommissionen

(Sag T-657/11) (1)

(Annullationssøgsmål - sjette rammeprogram for forskning, teknologisk udvikling og demonstration - skrivelse vedrørende Kommissionens hensigt om at inddrive justerede beløb i henhold til en kontrakt om finansiering af forskning - akter, som ikke kan adskilles fra kontrakten - afvisning)

2012/C 319/18

Processprog: fransk

Parter

Sagsøgere: Technion — Israel Institute of Technology (Haifa, Israel) og Technion Research & Development Foundation Ltd (Haifa) (ved advokaterne D. Grisay og D. Piccininno)

Sagsøgt: Europa-Kommissionen (ved D. Calciu og F. Moro, som befuldmægtigede)

Sagens genstand

Påstand om annullation af Kommissionens skrivelse af 19. oktober 2011, hvorved det meddeltes, at der ville blive udstedt en debetnota for tilbagebetaling af et beløb på 97 106,72 EUR svarende til det justerede beløb for kontrakt nr. 034984 (Mosaica), på baggrund af revisionskonklusioner, der bl.a. vedrører denne kontrakt, som er indgået inden for rammerne af Det Europæiske Fællesskabs sjette rammeprogram for forskning, teknologisk udvikling og demonstration som bidrag til realiseringen af det europæiske forskningsrum (2002-2006).

Konklusion

1) Sagen afvises.

2) Technion — Israel Institute of Technology og Technion Research & Development Foundation Ltd betaler sagens omkostninger.

(1) EUT C 73 af 10.3.2012.
Rettens kendelse af 5. september 2012 — Farage mod Parlamentet og Buzek

(Sag T-564/11) (1)

(Regler for institutionerne - afgørelse truffet af Parlamentets formand, hvorved et medlem af Europa-Parlamentet fratages ret til opholdsgodtgørelse i 10 dage - afgørelse truffet af Parlamentets Udvalg for Retlige Anliggender om afvisning af Europa-Parlamentmedlemmets anmodning om at forsvare sin parlamentariske immunitet - åbenbart, at Retten ikke er kompetent - åbenbart afvisningsgrundlag)

(2012/C 331/47)

Processprog: engelsk

Parter

Sagsøger: Nigel Paul Farage (Bruxelles, Belgien) (ved solicitor P. Bennett)

Sagsøgte: Europa-Parlamentet (ved N. Lorenz og D. Moore, som befuldmægtigede) og Jerzy Buzek (Bruxelles, Belgien)

Sagens genstand

Påstand om annullation af for det første afgørelse truffet den 2.marts 2010 af Europa-Parlamentet formand, hvorved sagsøgeren fortabte retten til opholdsgodtgørelse i 10 dage, for det andet af afgørelse truffet den 24. marts 2010 af Europa-Parlamentets Præsidium, hvorved nævnte afgørelse fra Europa-Parlamentets formand blev stadfæstet, for det tredje af afgørelsen truffet af Parlamentets Udvalg for Retlige Anliggender, hvorved sagsøgerens anmodning om at forsvare sin immunitet blev afvist og for det fjerde af en af Parlamentet truffet uspecificeret afgørelse.

Konklusion

1) Europa-Parlamentet frifindes.

2) Nigel Paul Farage bærer sine egne omkostninger og betaler Europa-Parlamentets omkostninger.

(1) EUT C 25 af 28.1.2012.
DA Den Europæiske Unions Tidende C 55/13

Rettens kendelse af 18. december 2012 — Ungarn mod Kommissionen

(Sag T-320/11) (1)

(Annullationssøgsmål - søgsmålsfrist - begyndelsestidspunkt - for sent anlagt søgsmål - afvisning)

2013/C 55/23

Processprog: ungarsk

Parter

Sagsøger: Ungarn (ved M. Fehér, K. Szíjjártó og K. Veres, som befuldmægtigede)

Sagsøgt: Europa-Kommissionen (ved G. von Rintelen og A. Sipos, som befuldmægtigede)

Sagens genstand

Påstand om annullation af Kommissionens afgørelse 2011/192/EU af 28. marts 2011 om udelukkelse af visse udgifter afholdt af Ungarn under programmet for støtte til førtiltrædelsesforanstaltninger for landbruget og udvikling af landdistrikterne (Sapard) i 2004 fra EU-finansiering (EUT L 81, s. 14)

Konklusion

1) Sagen afvises.

2) Ungarn betaler sagens omkostninger.

(1) EUT C 252 af 27.8.2011.
1)

Det er ufornødent at træffe afgørelse i appelsagen, for så vidt som denne vedrører en prøvelse af den af Retten for EU-personalesager (Anden Afdeling) afsagte dom af 29. september 2011, Mische mod Kommissionen (sag F-70/05, endnu ikke trykt i Samling af Afgørelser), for så vidt som denne forkaster påstandene om annullation af Kommissionen for De Europæiske Fællesskabers afgørelse af 11. november 2004 derved, at indplaceringen af Harald Mische heri fastsættes til lønklasse A*6.
DA Den Europæiske Unions Tidende C 26/48

Rettens kendelse af 27. november 2012 — H-Holding mod Parlamentet

(Sag T-672/11) (1)

(Passivitetssøgsmål - erstatningssøgsmål - åbenbart, at sagen delvis ikke kan antages til realitetsbehandling, delvis er ubegrundet)

2013/C 26/96

Processprog: tysk

Parter

Sagsøger: H-Holding AG (Cham, Schweiz) (ved advokat R. Závodný)

Sagsøgt: Europa-Parlamentet (ved U. Rösslein og P. Schonard, som befuldmægtigede)

Sagens genstand

Påstand om at det fastslås, at Parlamentet uretmæssigt har undladt at indlede en traktatbrudsprocedure mod Den Tjekkiske Republik samt anmode Det Europæiske Kontor for Bekæmpelse af Svig (OLAF) om at indlede en undersøgelse af et tjekkisk politisk parti som følge af dets andragende af 24. august 2011, dels påstand om erstatning for den skade, sagsøgeren har lidt som følge af Parlamentets angivelige passivitet.

Konklusion

1) Europa-Parlamentet frifindes.

2) H-Holding AG betaler sagens omkostninger.

(1) EUT C 235 af 4.8.2012.
DA Den Europæiske Unions Tidende C 26/45

Rettens kendelse af 27. november 2012 — ADEDY m.fl. mod Rådet

(Sag T-215/11) (1)

(Annullationssøgsmål - beslutning rettet til en medlemsstat for at rette op på en situation med et uforholdsmæssigt stort underskud - ikke umiddelbart berørt - afvisning)

2013/C 26/89

Processprog: græsk

Parter

Sagsøger: Anotati Dioikisi Enoseon Dimosion Ypallilon (ADEDY) (Athen, Grækenland), Spyridon Papaspyros (Athen) og Ilias Iliopoulos (Athen) (ved advokat M.-M. Tsipra)

Sagsøgt: Rådet for Den Europæiske Union (ved G. Maganza, M. Vitsentzatos og A. de Gregorio Merino, som befuldmægtigede)

Intervenient til støtte for sagsøgte: Europa-Kommissionen (ved B. Smulders, J.-P. Keppenne og M. Konstantinidis, som befuldmægtigede)

Sagens genstand

Påstand om annullation af Rådets afgørelse 2011/57/EU af 20. december 2010 om ændring af afgørelse 2010/320/EU rettet til Grækenland med henblik på at styrke og skærpe den finanspolitiske overvågning og med pålæg om at træffe foranstaltninger til den nedbringelse af underskuddet, der skønnes nødvendig for at rette op på situationen med et uforholdsmæssigt stort underskud (EUT L 26, s. 15).

Konklusion

1) Rådet for Den Europæiske Union frifindes.

2) Anotati Dioikisi Enoseon Dimosion Ypallilon (ADEDY), Spyridon Papaspyros og Ilias Iliopoulos bærer deres egne omkostninger og betaler de af Rådet for Den Europæiske Union afholdte omkostninger.

3) Europa-Kommissionen bærer sine egne omkostninger.

(1) EUT C 186 af 25.6.2011.
DA Den Europæiske Unions Tidende C 9/36

Rettens kendelse af 15. november 2012 — Marcuccio mod Kommissionen

(Sag T-286/11 P) (1)

(Appel - personalesag - tjenestemænd - ansvar uden for kontraktforhold - godtgørelse for den skade, der følger af fremsendelse af en skrivelse vedrørende sagsomkostningerne i en sag til den advokat, der repræsenterede sagsøgeren i den pågældende sag - åbenbart, at appellen delvis ikke kan antages til realitetsbehandling, delvis er ugrundet)

2013/C 9/65

Processprog: italiensk

Parter

Appellant: Luigi Marcuccio (Tricase, Italien) (ved advokat G. Cipressa)

Den anden part i appelsagen: Europa-Kommissionen (ved J. Currall og C. Berardis Kayser, som befuldmægtigede, bistået af advokat A. Dal Ferro)

Sagens genstand

Appel af kendelse afsagt af EU-Personaleretten (Anden Afdeling) den 16. marts 2011 i sag F-21/10, Marcuccio mod Kommissionen, endnu ikke offentliggjort i Samling af Afgørelser, med påstand om ophævelse af denne kendelse.

Konklusion

1) Appellen forkastes.

2) Luigi Marcuccio bærer sine egne omkostninger og betaler de omkostninger, som Europa-Kommissionen har afholdt i appelsagen.

(1) EUT C 232 af 6.8.2011.
DA Den Europæiske Unions Tidende C 189/22

Rettens kendelse af 16. maj 2013 — BytyOKD mod Kommissionen

(Sag T-559/11) (1)

(Annullationssøgsmål - statsstøtte - Den Tjekkiske Republiks salg af sin minoritetsaktiepost i selskabet OKD’s kapital i forbindelse med en privatisering - afgørelse, hvori det fastslås, at der ikke foreligger statsstøtte - brancheorganisation - ikke individuelt berørt - begrebet interesseret part - afvisning)

2013/C 189/46

Processprog: tjekkisk

Parter

Sagsøger: Sdružení nájemníků BytyOKD.cz (Ostrava, Den Tjekkiske Republik) (ved advokat R. Pelikán)

Sagsøgt: Europa-Kommissionen (ved T. Maxian Rusche og P. Němečková, som befuldmægtigede)

Sagens genstand

Påstand om annullation af Kommissionens afgørelse K(2011) 4927 af 13. juli 2011 vedrørende et salg til Karbon Invest, a.s af Den Tjekkiske Republiks minoritetsaktiepost i selskabet OKD, a.s.’ kapital, og hvorved det blev fastslået, at dette salg ikke udgjorde statsstøtte (statsstøttesag nr. SA.25076 (2011/NN)) (EFT C 225, s. 1)

Konklusion

1) Sagen afvises.

2) Sdružení nájemníků BytyOKD.cz betaler sagens omkostninger.

3) Det er ufornødent at træffe afgørelse om RPG Industries Limited. interventionsbegæring.

(1) EUT C 13 af 14.1.2012.
DA Den Europæiske Unions Tidende C 108/25

Rettens kendelse af 21. februar 2013 — Marcuccio mod Kommissionen

(Sag T-85/11 P) (1)

(Appel - personalesag - tjenestemænd - social sikring - alvorlig sygdom - godtgørelse af lægeudgifter - Kommissionens afgørelse om afvisning af at godtgøre de af sagsøgeren afholdte lægeudgifter med 100 % - begrundelsespligt - vedtægtens artikel 72 - kriterier fastsat af lægeudvalget - fremlæggelse af den rådgivende læges udtalelse under sagen - chefen for afregningskontorets kompetence - appel åbenbart ugrundet)

2013/C 108/66

Processprog: italiensk

Parter

Appellant: Luigi Marcuccio (Tricase, Italien) (ved advokat G. Cipressa)

Den anden part i appelsagen: Europa-Kommissionen (ved J. Currall og C. Berardis-Kayser, som befuldmægtigede, bistået af advokat A. Dal Ferro)

Sagens genstand

Appel af kendelse afsagt af EU-Personaleretten (Første Afdeling) den 23. november 2010 i sag F-65/09, Marcuccio mod Kommissionen (endnu ikke trykt i Samling af Afgørelser), med påstand om ophævelse af denne dom

Konklusion

1) Appellen forkastes.

2) Luigi Marcuccio bærer sine egne omkostninger og betaler de omkostninger, som Europa-Kommissionen har afholdt i appelsagen.

(1) EUT C 103 af 2.4.2011.
DA Den Europæiske Unions Tidende C 129/20

Rettens kendelse af 7. marts 2013 — Henkel og Henkel France mod Kommissionen

(Sag T-607/11) (1)

(Annullationssøgsmål - anmodning fra den franske konkurrencemyndighed om udlevering af visse dokumenter, der indgår i Kommissionens sagsakter vedrørende en sag på konkurrenceområdet om det europæiske marked for producenter af hvidvaskemidler - brug i forbindelse med en national procedure vedrørende vaskemiddelsektoren i Frankrig - bortfald af søgsmålsinteresse - ufornødent at træffe afgørelse i sagen - afvisning)

2013/C 129/40

Processprog: engelsk

Parter

Sagsøgere: Henkel AG & Co. KGaA (Düsseldorf, Tyskland) og Henkel France (Boulogne-Billancourt, Frankrig) (ved advokaterne R. Polley, T. Kuhn, F. Brunet og É. Paroche)

Sagsøgt: Europa-Kommissionen (ved N. Khan og P.J. Van Nuffel, som befuldmægtigede)

Intervenient til støtte for sagsøgerne: Kongeriget Danmark (ved C. Vang, som befuldmægtiget)

Sagens genstand

Dels påstand om annullation af den afgørelse, der angiveligt er indeholdt i Kommissionens skrivelse af 30. september 2011 (sag COMP/39.579 — Hvidvaskemidler — og sag 09/0007 F), hvorved Kommissionen afslog at efterkomme konkurrencemyndighedens (Frankrig) anmodning om udlevering i forbindelse med sag 09/0007 F vedrørende den franske vaskemiddelsektor af visse dokumenter, der var fremlagt i sag COMP/39.579, dels påstand om, at Retten pålægger Kommissionen at give sagsøgerne bemyndigelse til at påberåbe sig de pågældende dokumenter i sagen for konkurrencemyndigheden, og at Retten træffer enhver anden passende foranstaltning.

Konklusion

1) Det er ufornødent at træffe afgørelse om sagens første påstand vedrørende annullation af Europa-Kommissionens afgørelse, der angiveligt er indeholdt i dennes skrivelse af 30. september 2011 rettet til den franske konkurrencemyndighed.

2) I øvrigt frifindes Europa-Kommissionen.

3) Det er ufornødent at træffe afgørelse om Unilever PLC’s og Unilever NV’s begæring om intervention.

4) Henkel AG & Co. KGaA og Henkel France bærer deres egne omkostninger og betaler de omkostninger, der er afholdt af Kommissionen, herunder dem, der vedrører sagen om foreløbige forholdsregler i sag T-607/11 R. Kongeriget Danmark bærer sine egne omkostninger.

(1) EUT C 25 af 28.1.2012.
DA Den Europæiske Unions Tidende C 71/21

Rettens kendelse af 11. januar 2013 — Charron Inox og Almet mod Rådet og Kommissionen

(Forenede sager T-445/11 og T-88/12) (1)

(Annullationssøgsmål - erstatningssøgsmål - dumping - import af visse sømløse rør af rustfrit stål med oprindelse i Kina - midlertidig antidumpingtold - ufornødent at træffe afgørelse - endelig antidumpingtold - åbenbart, at sagen delvis ikke kan antages til realitetsbehandling og delvis er retligt ugrundet)

2013/C 71/33

Processprog: fransk

Parter

Sagsøger: Charron Inox (Marseille, Frankrig) og Almet (Satolas-et-Bonce, Frankrig) (ved advokat P.-O. Koubi-Flotte)

Sagsøgte: Rådet for Den Europæiske Union (ved J.-P. Hix, som befuldmægtiget, bistået af advokaterne G. Berrisch og A. Polcyn) (sag T-88/12) og Europa-Kommissionen (ved B. Stromsky og S. Thomas, som befuldmægtigede) (sag T445/11)

Intervenient til støtte for sagsøgte Rådet: Europa-Kommissionen (ved B. Stromsky og S. Thomas, som befuldmægtigede) (sag T-88/12)

Sagens genstand

I sag T-445/11, principalt påstand om annullation af Kommissionens forordning (EU) nr. 627/2011 af 27. juni 2011 om indførelse af en midlertidig antidumpingtold på importen af visse sømløse rør af rustfrit stål med oprindelse i Folkerepublikken Kina (EUT L 169, s. 1), samt subsidiært påstand om erstatning for tab, som sagsøgerne angiveligt har lidt som følge af, at den anfægtede forordnings trådte i kraft umiddelbart, og i sag T-88/12, principalt påstand om annullation af Rådets gennemførelsesforordning (EU) nr. 1331/2011 af 14. december 2011 om indførelse af en endelig antidumpingtold og om endelig opkrævning af den midlertidige antidumpingtold på importen af visse sømløse rør af rustfrit stål med oprindelse i Folkerepublikken Kina (EUT L 336, s. 6), samt subsidiært påstand om erstatning for tab, som sagsøgerne hævder at have lidt som følge af den endelige opkrævning af den midlertidige antidumpingtold i henhold til denne forordning.

Konklusion

1) Sagerne T-445/11 og T-88/12 forenes med henblik på kendelsen.

2) De formalitetsindsigelser, der er fremsat i sagerne T-445/11 og T-88/12, henskydes til afgørelse i forbindelse med sagens realitet.

3) Det er ikke længere fornødent at træffe afgørelse i sag T-445/11.

4) Sag T-88/12 afvises, idet det er åbenbart, at den delvis ikke kan antages til realitetsbehandling og delvis er retligt ugrundet.

5) Charron Inox og Almet bærer alle omkostningerne i sag T-445/11.

6) Charron Inox og Almet bærer deres egne omkostninger og betaler de omkostninger, som Rådet for Den Europæiske Union har afholdt i sag T-88/12.

7) Europa-Kommissionen bærer sine egne omkostninger i sag T-88/12.

(1) EUT C 290 af 1.10.2011.
DA Den Europæiske Unions Tidende C 135/35

Rettens kendelse af 10. marts 2014 — Magnesitas de Rubián m.fl. mod Parlamentet og Rådet

(Sag T-158/11) (1)

((Miljø - integreret forebyggelse og reduktion af forurening - individuel afgørelse, der er indeholdt i artikel 13, stk. 7, i direktiv 2010/75/EU - påstand om, at det er ufornødent at træffe afgørelse - forkastes - hævelse af sag - slettelse))

2014/C 135/44

Processprog: spansk

Parter

Sagsøgere: Magnesitas de Rubián, SA (Incio, Spanien), Magnesitas Navarras, SA (Zubiri, Spanien) og Ellinikoi Lefkolithoi Anonymos Metalleftiki, Viomichaniki, Naftiliaki kai Emporiki Etaireia (Athen, Grækenand) (ved advokaterne H. Brokelmann og P. Martínez-Lage Sobredo)

Sagsøgte: Europa-Parlamentet (først ved M. Gómez-Leal, I. Anagnostopoulou og L. Visaggio, derefter ved M. Gómez-Leal og M. Visaggio, som befuldmægtigede) og Rådet for Den Europæiske Union (ved F. Florindo Gijón og K. Michoel, som befuldmægtigede)

Intervenient til støtte for sagsøgte: Europa-Kommissionen (først ved A. Alcover San Pedro og L. Banciella Rodríguez-Miñón, derefter ved S.Petrova og E. Sanfrutos Cano, som befuldmægtigede)

Sagens genstand

Påstand om annullation af den individuelle afgørelse, der er indeholdt i artikel 13, stk. 7, i Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (EUT L 334, s. 17) for så vidt denne skaber en forpligtelse for medlemsstaterne til at overholde konklusionerne om den bedste tilgængelige teknik, der er indeholdt i punkt 3.5 i referencedokument om bedste tilgængelige teknikker inden for cement-, kalk- og magnesiumoxidindustrierne (EUT C 166, s. 5) i betingelserne for de tilladelser, som de kompetente myndigheder udsteder til anlæg til fremstilling af magnesiumoxid, der i henhold til direktivet skal have en tilladelse

Konklusion

1) Påstanden om, at det er ufornødent at træffe afgørelse, tages ikke til følge.

2) Sag T-158/11 slettes af Rettens register.

3) Magnesitas de Rubián, SA, Magnesitas Navarras, SA og Ellinikoi Lefkolithoi Anonymos Metalleftiki, Viomichaniki, Naftiliaki kai Emporiki Etaireia bærer deres egne omkostninger og betaler de omkostninger, som Europa-Parlamentet og Rådet for Den Europæiske Union har afholdt.

4) Europa-Kommissionen bærer sine egne omkostninger.

(1) EUT C 139 af 7.5.2011.
DA Den Europæiske Unions Tidende C 112/32

Rettens kendelse af 12. februar 2014 — Cofra mod KHIM — O2 (can do)

(Forenede sager T-162/11 og T-163/11) (1)

((EF-varemærker - indsigelse - tilbagetagelse af indsigelse - ufornødent at træffe afgørelse))

2014/C 112/42

Processprog: tysk

Parter

Sagsøger: Cofra Holding AG (Zug, Schweiz) (først ved advokaterne K.-U. Jonas og J. Bogatz, derefter ved advokat M. Viefhues)

Sagsøgt: Kontoret for Harmonisering i det Indre Marked (Varemærker og Design) (først ved K. Klüpfel, derefter ved A. Schifko, som befuldmægtigede)

Den anden part i sagen for appelkammeret ved Harmoniseringskontoret og intervenient ved Retten: O2 Holdings Ltd (Slough, Det Forenede Kongerige) (ved advokaterne M. Müller og A. Fottner)

Sagens genstand

Påstand om annullation af to afgørelser truffet den 10. januar 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 242/2009-4 og R 246/2009-4) vedrørende henholdsvis en indsigelsessag mellem ALDEMAR AG og O2 Holdings Ltd og en indsigelsessag mellem C&A Mode KG og O2 Holdings Ltd

Konklusion

1) Det er ufornødent at træffe afgørelse i sagerne.

2) Cofra Holding AG og O2 Holdings Ltd bærer deres egne omkostninger og betaler hver halvdelen af omkostningerne afholdt af Kontoret for Harmonisering i det Indre Marked (Varemærker og Design).

(1) EUT C 139 af 7.5.2011.
DA Den Europæiske Unions Tidende C 359/11

Rettens kendelse af 21. oktober 2013 — Lyder Enterprises mod CPVO — Liner Plants (1993) (SOUTHERN SPLENDOUR)

(Sag T-367/11) (1)

(Plantesorter - ansøgning om EF-sortsbeskyttelse for sorten SOUTHERN SPLENDOUR - indsigelser - appelkammeret ved EF-Sortsmyndighedens afslag på ansøgningen - EF-Sortsmyndighedens kompetence - bevisførelse - åbenbart, at søgsmålet delvis ikke kan antages til realitetsbehandling, delvis er ugrundet)

2013/C 359/20

Processprog: engelsk

Parter

Sagsøger: Lyder Enterprises Ltd (Auckland, New Zealand) (ved solicitor G.J. Pickering)

Sagsøgt: EF-Sortsmyndigheden (CPVO)

Den anden part i sagen for appelkammeret ved EF-Sortsmyndigheden og intervenient ved Retten: Liner Plants (1993) Ltd (Waitakere, New Zealand) (ved advokat P. Jonker)

Sagens genstand

Søgsmål med påstand om annullation af den afgørelse, der blev truffet den 4. maj 2011 af appelkammeret ved EF-Sortsmyndigheden (sag A 7/2010) vedrørende en ansøgning om EF-sortsbeskyttelse for sorten SOUTHERN SPLENDOUR

Konklusion

1) EF-Sortsmyndigheden frifindes.

2) Lyder Enterprises Ltd betaler sagens omkostninger.

(1) EUT C 282 af 24.9.2011.
DA Den Europæiske Unions Tidende C 344/55

Rettens kendelse af 1. oktober 2013 — Evropaïki Dynamiki mod Kommissionen

(Sag T-554/11) (1)

(Annullationssøgsmål - EU-finansiering af visse projekter i Tunesien inden for rammerne af EuropeAid-programmet - udvikling af et integreret it-system for de tunesiske domstole - Kommissionens inddrivelse af fordringer, som en tredjepart skylder Tunesien - debitnota - akter, som ikke kan adskilles fra kontrakten - retsakt, der ikke kan gøres til genstand for søgsmål - afvisning)

2013/C 344/98

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne N. Korogiannakis, M. Dermitzakis og N. Theologou)

Sagsøgt: Europa-Kommissionen (ved A. Bordes og S. Bartelt, som befuldmægtigede)

Sagens genstand

Påstand om annullation af Kommissionens afgørelse om at nægte at betale de beløb, som sagsøgeren angiveligt har krav på, og om tilbagesøgning af et beløb på 281 270 EUR udbetalt inden for rammerne af opfyldelsen af kontrakt EuropeAid/124378/D/SER/TN (nr. 2007/145 464), meddelt sagsøgeren ved skrivelse af 8. august 2011 (ref.: C&F/2011/D/001101) samt af den debitnota, som sagsøgeren har modtaget den 17. august 2011, og af alle Kommissionen dermed forbundne afgørelser

Konklusion

1) Sagen afvises.

2) Evropaïki Dynamiki — Proigmena Systimata Tilepikoinonion Pliroforikis kai Tilematikis AE bærer sine egne omkostninger og betaler Europa-Kommissionens omkostninger.

(1) EUT C 370 af 17.12.2011.
DA Den Europæiske Unions Tidende C 380/11

Rettens kendelse af 3. september 2014 — Schutzgemeinschaft Milch und Milcherzeugnisse mod Kommissionen

(Sag T-113/11) (1)

((Annullationssøgsmål - registrering af en beskyttet geografisk betegnelse - »Gouda Holland« - manglende søgsmålsinteresse - ikke umiddelbart berørt - afvisning))

2014/C 380/14

Processprog: tysk

Parter

Sagsøger: Schutzgemeinschaft Milch und Milcherzeugnisse eV (Berlin, Tyskland) (ved advokaterne M. Loschelder og V. Schoene)

Sagsøgt: Europa-Kommissionen (først ved G. von Rintelen og M. Vollkommer, derefter ved G. von Rintelen og F. Jimeno Fernández, som befuldmægtigede)

Intervenienter til støtte for sagsøgte: Kongeriget Nederlandene (ved C. Wissels, J. Langer, M. Noort, B. Koopman og M. Bulterman, som befuldmægtigede) og Nederlandse Zuivelorganisatie (Zoetermeer, Nederlandene) (ved advokaterne P. van Ginneken, F. Gerritzen og C. van Veen)

Sagens genstand

Påstand om annullation af Kommissionens forordning (EU) nr. 1122/2010 af 2. december 2010 om registrering af en betegnelse i registret over beskyttede oprindelsesbetegnelser og beskyttede geografiske betegnelser [Gouda Holland (BGB)] (EUT L 317, s. 22)

Konklusion

1) Sagen afvises.

2) Schutzgemeinschaft Milch und Milcherzeugnisse eV bærer sine egne omkostninger og betaler de omkostninger, der er afholdt af Europa-Kommissionen.

3) Kongeriget Nederlandene og Nederlandse Zuivelorganisatie bærer deres egne omkostninger.

(1) EUT C 145 af 14.5.2011.